Unidos Podemos

Unidos Podemos (Podemos-IU-Equo) é unha coalición electoral española conformada por Podemos, Izquierda Unida, Equo e outras formacións de esquerdas, constituída o 13 de maio de 2016 para presentarse ás eleccións xerais do mesmo ano.

Presentouse en todas as circunscricións ao Congreso dos Deputados e ao Senado, excepto nas catalás (onde se presentou a coalición En Comú Podem-Guanyem el Canvi), valencianas (onde se presentou a coalición Compromís-Podemos-EUPV: A la valenciana) e galegas (onde se presentou a coalición En Marea) a ambas as Cámaras e en Eivissa-Formentera ao Senado (onde se presentou a coalición Podemos-EU-Más).

 Integrantes 
De acordo co escrito de constitución de coalición electoral presentado ante a Xunta Electoral Central, estes foron os partidos políticos ou federacións de partidos integrantes:

 Podemos
 Izquierda Unida
 Equo
 Més per les Illes Balears
 Batzarre-Asamblea de Izquierdas
 Unidad Popular en Común
 Izquierda Asturiana
 Construyendo la Izquierda-Alternativa Socialista
 Segoviemos
 Izquierda Castellana
 Democracia Participativa

 Negociacións infrutuosas 
Tamén houbo negociacións para a confluencia que non chegaron a ter éxito:

 A Chunta Aragonesista non quería ocupar o terceiro posto na lista de Zaragoza proposto pola coalición.
 O partido ecoloxista e animalista Pacma considerou que a coalición non aseguraba a prohibición dos festexos taurinos.
 O secretario xeral do Partido Socialista Obrero Español, Pedro Sánchez, rexeitou a proposta de ir con Unidos Podemos en listas conxuntas ao Senado, ​incluso na Comunidade Valenciana, onde a oferta contaba co apoio do PSPV.

 Notas 

 Véxase tamén 
 Outros artigos 
 Podemos
 Izquierda Unida
 Equo

Categoría:Organizacións políticas de España
Categoría:Podemos